Wyl de Süde vom dütsche Sprochgebiet wirtschaftlig stärker gßi isch wie de Norde, hät de Martin Luther d Bible uff eine vo denne Dialäkt übersetzt, wo hütt Hochdütsch gnännnt werre. S Hochdütsch isch also nöcher an de südlige Mundarte gßi. Während dem hän aber die Norddütsche Hochdütsch als Fremdsproch lerne mieße und ßin nöcher an dem dra gßi, was de Luther als Schriftsproch gnoh hät. In de Grammatik git s aber größeri Underschyd. Dodezüe ghört d Verwändig vo de Zite; s Hochdütsch hät do die latynische Regle übernoh. In Norddütschland wird oft s Plusquamperfekt anstell vom Perfekt/Präteritum brucht. Wit verbreitet isch d Ufffassig, dass s Hochdütsch, wo mer in de Region Hannover schwätzt, Standard isch. Säll trifft aber numme uff d Ussproch züe.